**Előterjesztés a 8. számú napirendhez**

**Cikó község Önkormányzati Képviselő-testülete**

**2013. május 22-i ülésére**

**Tárgy**: ÁCSÁÓ – Átmeneti Gondozás alapellátására kötött társulási megállapodásának módosítása

**Előadó**: Dr. Ferencz Márton polgármester

**Tisztelt Képviselő-testület!**

A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 2013. január 1. napján hatályba lépett IV. fejezete rendelkezik az önkormányzati társulásokról. A törvény alapján kizárólag jogi személyiséggel rendelkező társulások alapíthatók, emellett a jogszabály részletesen rendelkezik a társulási megállapodások tartalmi elemeiről.

Mindezekre, valamint arra tekintettel, hogy a Mötv. a társulási megállapodások felülvizsgálatára 2013. június 30-ig állapít meg határidőt, ezt követően pedig,a korábbi jogszabály alapján megkötött társulási megállapodásokat felül kell vizsgálni, és a hatályos rendelkezéseknek megfelelően módosítani.

Lényeges változás, hogy az intézmény vonatkozásában az eddigiekkel szemben az intézményfenntartói jogokat a társulási tanács látja el. A pénzügyi gazdálkodási feladatokat a jövőben is a Teveli Közös Önkormányzati Hivatal végzi.

Kérem, hogy a módosított társulási megállapodást megtárgyalni és elfogadni szíveskedjenek.

***Határozati javaslat:***

1. Cikó község Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 146. § (1) bekezdésében foglaltaknak megfelelően felülvizsgálta az átmeneti gondozás alapellátás feladatok ellátására és intézményfenntartásra kötött társulási megállapodást és azt a módosított társulási megállapodást jelen jegyzőkönyv melléklete szerint elfogadja.
2. A képviselő-testület felhatalmazza a polgármestert a módosított társulási megállapodás aláírására.

Határidő: 2013. június 5.

Felelős: Dr. Ferencz Márton polgármester